**Годишен отчет за дейността на читалище СВЕТЛИНА 1919 Г. за 2021г.**

В една трудна година, нестабилността в условия на пандемия се отразиха и в дейността на Народно читалище СВЕТЛИНА 1919 Г. с. Студена То се отчита по изпълнението на задачите от основните насоки за развитие на читалищната дейност и културен календар за 2021 година.

**Основни задачи:**

* Да опазва културно-историческото наследство и националните традиции
* Да спомага изграждането на ценностната система у децата и младежите
* Да поддържа и обогатява материалната база
* Да разработва и реализира инициативи /проекти/ за общност но и местно развитие, и финансиране на читалищната дейност
* Да подържа активно сътрудничество между читалищата на територията на общината и страната
* Обогатяване на библиотечния фонд чрез закупуване на нова литература, участия в проекти и дарения.

**Дейности:**

**1. Библиотечна и информационна дейност**

През изтеклата 2021 година бяха регистрирани 117 читатели, общият брой на посещенията в библиотеката бяха 1261, като 819 за дома, 78 в читалнята и 67 за ползването на компютър.

Чрез табла и витрини се изнасяше информация за ново набавена литература, за културният живот на библиотеката и за услугите, които предлага на потребителите.

Започна изпращането на покани на закъснели читатели чрез социални мрежи и телефон.

Библиотеката рекламира дейността си и тази на читалището чрез рекламни покани и обяви за предстоящите мероприятия.

120 членове и гости са посетили организирани събития през отчетния период.

**2. Културно- масова работа**

Културно-масовата работа през годината беше насочена предимно към празници, бележити дати, чествания и годишнини.

Традиционният общоселски събор тази година не се състоя и не се изявиха читалищните състави. Проведе се само традиционният курбан за здраве „Спасовден“.

**3. Худовествено-творческа дейност**

Съставите към читалището развиваха и тази година своята дейност, съобразена с празниците, фестивалите, участията в различни празници и отбелязвания на бележити дати.

1.172 години от рождението на Христо Ботев, витрина на произведения на автора

2.Бабин ден. Народен обичай и увеселение на жените от самодейния състав и гости.

3.147 години от гибелта на Васил Левски- мултимедийна презентация

4. Благотворителен базар. Празник на мартеницата.

5. 3 март-142 години от Освобождението на България-традиционен рецитал и поднасяне на цветя и венци на паметните плочи на загиналите

6. Световен ден на водата- рисунки на деца, изложба и почистване на детската площадка

7. Велики четвъртък-традиционно шарене на великденски яйца-изложба

8. Свети равноапостоли Методий и Кирил- презентация и изложбена витрина

9. Ден на детето- забавления за деца с аниматор

10. Възнесение Господне -„Спасовден”-курбан за здраве

11. Начало на „Забавна детска занималня Светлина”

12. Традиционно гостуване на с. Новоселяне –участие във фестивала, посветен на 183 години от рождението на Васил Левски

13. Празник и Рамо на храм „Св. Архангел Михаил” –презентация, тържествена литургия и курбан за здраве

14. Коледни и новогодишни празници с деца и възрастни

15.Участие във Фестивала „Витошки напеви“ с. Кладница

16.Представяне на книга на авторката Румяна Пелова- „В окото на миналото“ –Арт салона

17.Откриване на първа самостоятелна изложба на Анелия Божилова- „Моят свят“- Арт салона

18.Участие в онлайн конкурса на Антифашистките фестивали –гр. София

Гордеем се с нашите самодейци и не пропускаме да популяризираме техните успехи на всякъде, а те пък разнасят славата на читалището и селото с магична сила.

Не можем да пренебрегнем и провеждането на традиционната вече за шеста година „Забавна детска занималня Светлина“. Децата творят, спортуват и се забавляват през ваканционните дни.

Читалищното настоятелство през изминалата година се стремеше да разнообрази делниците и празниците на населението на село Студена, във времето на изолация и пандемия.

Не мислим ,че сме направили всичко възможно и сме постигнали изключителни резултати, но можем спокойно да кажем, че в обикновените делници и празници работихме за хората, и че за постигане на още по-добри резултати разчитаме на всички вас, членовете на читалищното настоятелство, самодейците и доброволци.